דודי אמסלם

דוִד (דוּדי) אמסלם (נולד ב-11 באוגוסט 1960, י"ח באב ה'תש"ך) הוא השר לשיתוף פעולה אזורי, שר במשרד המשפטים והשר המקשר בין הממשלה לכנסת. בעבר כיהן בין היתר כשר הדיגיטל הלאומי, שר התקשורת, חבר הכנסת, יושב ראש ועדת הפנים והגנת הסביבה וכיושב ראש הקואליציה. לפני בחירתו לכנסת עבד כמנהל במחלקה הכלכלית במשרד האוצר, באגף התקציבים של המוסד לביטוח לאומי, באגף שיפור פני העיר בעיריית ירושלים ובמחלקה הכלכלית בנציבות מס הכנסה. דוד אמסלם נולד לסולטנה ולאברהם אמסלם, שעלו לישראל ממרוקו בשנת 1958, וגדל בשכונת קריית יובל בירושלים ובקריית מלאכי. בנעוריו למד בישיבה התיכונית אור עציון. בצה"ל שירת בחיל השריון כמפקד טנק בחטיבה 500. הוא הודח מגדוד המילואים ששירת בו עקב בעיות משמעת ויחסי אנוש גרועים, שכללו בין היתר נהיגה על רכב צבאי ללא הכשרה ותקיעתו על סלע, והדחת פקודים לשקר בנוגע לאירוע. אמסלם הכחיש שהודח מגדוד המילואים. אמסלם הוא בעל תואר ראשון בכלכלה ומינהל עסקים מאוניברסיטת בר-אילן. במהלך השנים עבד כמנהל באגף התקציבים של המוסד לביטוח לאומי ובמחלקה הכלכלית במשרד האוצר. היה מנהל האגף לשיפור פני העיר בעיריית ירושלים. היה חבר ועד מנהל הגנים הבוטניים האוניברסיטאיים בירושלים, חבר ועד מנהל אזור התעשייה הר חוצבים, חבר ועד מנהל הורה ירושלים, חבר בעמותת מרפאת שיניים המטפלת במעוטי יכולת, קשישים וילדים נזקקים, בפיקוח משרד הבריאות. אמסלם הוא חבר הליכוד מתחילת שנות ה-90, חבר מזכירות הליכוד ויושב ראש מועצת סניף הליכוד בירושלים. בבחירות למועצת עיריית ירושלים, שהתקיימו ב-2013, התמודד ברשימת "הליכוד ביתנו" בהנהגת משה ליאון למועצת העיר, אך לא נבחר למועצה. בשנת 2003 עצרה המשטרה את "החבורה הירושלמית": דודי אמסלם, איציק קויפמן ויורם קארשי (שהורשע לאחר מכן בפרשת רשות המיסים). הם נחקרו בחשד למעורבות בזיוף מאות טופסי התפקדות לסניף הליכוד בירושלים, במהלך מפקד ענק שערכה המפלגה. המשטרה המליצה להעמיד לדין את אמסלם וחבריו, אך הפרקליטות סגרה את התיק בשל חוסר בראיות. בבחירות לכנסת העשרים נבחר במקום ה-21 ברשימת הליכוד והחל לכהן בכנסת. במאי 2015 מונה ליושב ראש ועדת הפנים והגנת הסביבה. במרץ 2016 בריאיון לערוץ הכנסת הכריז אמסלם כי ביחד עם חבר הכנסת אברהם נגוסה יימנעו מלהצביע עם הקואליציה במליאת הכנסת, עד אשר יימצא התקציב ליישום הבאתם ארצה של "יוצאי זרע ישראל" מאתיופיה בהתאם להחלטת הממשלה מאותה שנה. עקב כך הממשלה איבדה את הרוב הפרלמנטרי של 61 חברי הכנסת עליו נשענה. החרם הסתיים לאחר כחודש בסיכום עם השניים על העלאת 1,300 איש במהלך השנה. עם זאת יש מי שטוענים כי החרם היווה קטליזטור להרחבת הקואליציה, ולכניסת אביגדור ליברמן ומפלגתו לקואליציה. אמסלם יזם וקידם את הצעת החוק שנודעה בשם "חוק ההמלצות", לפיה תוצאותיה של חקירת משטרה יועברו לפרקליטות המדינה ללא שהמשטרה תציין עמדתה בעניין הגשת כתב אישום. בריאיון לדפנה ליאל הסביר אמסלם כי העיסוק התמידי שלו בתפקוד המשטרה ויוזמות החקיקות בעניינה, נובעים בין היתר ממעצרו על ידי המשטרה בשנת 2003 בחשד למעורבות בזיוף מאות טופסי התפקדות לסניף מפלגת הליכוד בירושלים. מעצר אותו כינה אמסלם 'טראומטי' ומשפיל, בין היתר מכיוון שלטענתו בבוקר המעצר הביאו אותו מלווה בשוטרים כשהוא אזוק לבניין עיריית ירושלים, שבו עבד באותם ימים. ב-20 בדצמבר 2017 מונה ליושב ראש הקואליציה לאחר פרישתו של דוד ביטן. כמו כן כיהן כיו"ר סיעת הליכוד באותו זמן. בתקופה זו, קידם הליכוד בהובלתו חוק שימנע פרסום של עילת סגירת תיק. השר אמסלם התעקש שהחוק יוחל על אנשי ציבור. בינואר 2018 בעקבות התנגדות חברת מפלגתו שרן השכל לחוק המרכולים שחוקקה הקואליציה בראשותו, עתר אמסלם כנגדה לביה"ד של המפלגה בדרישה להדיחה מתנועת הליכוד. בית הדין דחה את העתירה ואף מתח ביקורת על עצם הגשתה. ביוני 2018 מונה ליו"ר הוועדה המיוחדת להסדרת מעמדם של תלמידי ישיבות ושילובם של בוגרי ישיבות בשירות צבאי, בשירות לאומי-אזרחי ובתעסוקה. ב-1 ביולי 2019 מונה לשר התקשורת בממשלה ה־34 בעת כהונתה כממשלת המעבר, לאחר שהשר הקודם, איוב קרא התפטר. ב-28 ביולי 2019 חתם על שינוי הוראת הרישיון של HOT כך שהחברה תספק שירותי טלוויזיה גם ב-219 יישובים ושכונות שבהם תשתית האינטרנט אינה מהירה יותר מ-30 mbps. עם הקמת ממשלת ישראל ה-35 מונה לשר הדיגיטל הלאומי הממונה על רשות החברות הממשלתיות ורשות התקשוב הממשלתי ולשר המקשר בין הממשלה לכנסת. בדצמבר 2020 הודיע בציוץ בטוויטר על ביטול נבחרת הדירקטורים, ואולם המהלך נבלם בידי המשנה ליועץ המשפטי לממשלה, דינה זילבר. לפני כן, אמסלם וח"כ אסנת מארק ניסו לקדם חוק שיסיר את חובת המועמדים לתפקידי דירקטור להצהיר על זיקה פוליטית לשר הממנה אך החוק לא אושר עד פיזור הכנסת העשרים ושלוש[דרוש מקור]. אמסלם נבחר לכנסת העשרים וארבע, וככל סיעתו, הליכוד, הוא היה חלק מהאופוזיציה. בלט בתקופה זו בהתבטאויות חריפות מעל דוכן הכנסת. לאחר ניצחון הליכוד בבחירות לכנסת ה-25 והמשא ומתן הקואליציוני להקמת ממשלת ישראל השלושים ושבע, דרש אמסלם לכהן כשר המשפטים או כיושב ראש הכנסת. ראש הממשלה נתניהו סירב למנות אותו לאחד משני תפקידים אלו, והציע לו להיות שר התחבורה. בעקבות כך סירב אמסלם לכהן כשר בממשלה, והודיע שיכהן כחבר כנסת מן המניין. ב-31 בינואר 2023 מונה לראשות ועדת המשנה לענייני עורף, אחת מתשע ועדות משנה של ועדת החוץ והביטחון, העוסקת בבחינת מכלול הנושאים הקשורים במוכנות העורף לאירועי חירום ביטחוניים והערכות הגופים השונים ביחס להם. אמסלם כיהן בתפקיד עד להתפטרותו מהכנסת ב-30 במרץ. ב-12 בפברואר 2023 החליטה הממשלה על צירופו של אמסלם לשורותיה, שיכהן כשר נוסף במשרד המשפטים (האחראי על המחלקה לרישוי נוטריונים, מחלקת חוקרים פרטיים ושירותי שמירה, יחידת מתווכים במקרקעין, מועצת שמאי המקרקעין, היחידה הממשלתית לתיאום המאבק בגזענות, יחידת הצהרות דת העדות הנוצריות ומרשם ברית הזוגיות, אגף שומת מקרקעין ומחלקת תרגום אמנות בינלאומיות), השר לשיתוף פעולה אזורי והשר המקשר בין הממשלה לכנסת. בנוסף הוחלט שיקבל בשנית את האחריות על רשות החברות הממשלתיות. מינויו אושר ב-28 במרץ 2023. יומיים לאחר מכן התפטר אמסלם מהכנסת, במסגרת החוק הנורווגי. כממונה על רשות החברות הממשלתיות מנהל אמסלם מאבק מתמשך בראשת הרשות, מיכל רוזנבוים, על רקע התנגדותה למינויים שיזם, והוא אף ביקש להדיחה, והורה להקפיא את כל מכרזי כוח האדם וההתקשרויות ברשות. בין השאר הורה אמסלם לרוזנבוים שלא לפנות אליו יותר, והיא ביקשה את עזרתו של ראש הממשלה, בנימין נתניהו. מאבקו בה נמשך גם בזמן מלחמת חרבות ברזל, עד להתפטרותה. מבקר המדינה מתניהו אנגלמן פנה לממשלה בדרישה למשוך דיבידנדים מהחברות הממשלתיות לצורך הוצאות המלחמה. במסגרת מאבקו, עצר אמסלם משיכת דיבידנדים, קרוב ל-2 מיליארדי ש"ח. לאחר התפטרות ראשת רשות החברות החל אמסלם בתהליך להחלפת נציגי משרד האוצר בדירקטוריונים של החברות הממשלתיות, במינויים שלו. ביולי 2023 החליט, יחד עם השר שלמה קרעי, להדיח את יו"ר דירקטוריון דואר ישראל, מישאל וקנין. בג"ץ עצר את מימוש ההחלטה, ובמרץ 2024 פסק שהיא בטלה, תוך שמתח ביקורת על התנהלות שני השרים. אמסלם אב לבן ובת. אשתו, רוזי אמסלם, עובדת עיריית ירושלים, חלתה בסרטן הריאות ונפטרה לאחר מספר חודשים. בשנת 2009 הוא עבר למעלה אדומים בעקבות מחלתה, ושב להתגורר בירושלים לאחר פטירתה. כיום מתגורר במעלה אדומים. בתחילת חודש פברואר 2022 זכה אמסלם במקום הראשון בתוכנית "מאסטר שף ספיישל VIP" ששודרה בערוץ קשת 12. חוק סדר הדין הפלילי (תיקון מס' 81) (הידוע בכינויו "חוק ההמלצות") - התיקון לחוק קובע כי אם העבירה המשטרה סיכום חומרי חקירה לידי הפרקליטות, הוא יועבר ללא עמדתה בכתב, לעניין הגשת כתב אישום נגד החשוד. אולם, בתיקים שבהם אין פרקליט מלווה, אם המלצת המשטרה היא לסגור את התיק, היא תהיה רשאית להעביר לפרקליטות את עמדתה בכתב. אושר ב-28 בדצמבר 2017. חוק המפלגות (תיקון מס' 24) - החוק קובע כי יחול הסדר חדש על בחירות מקדימות לתפקיד חבר הכנסת שמתקיימות בתקופה שסמוך לפני מועד הבחירות הכלליות לכנסת במפלגות שבהן מספר החברים הוא 5,000 לפחות, ורשאים להצביע בהן רוב חברי המפלגה. בבחירות מקדימות כאמור יהיו זכאים מועמדים שהם נבחרי ציבור המכהנים בממשלה או בכנסת, למימון מאוצר המדינה של הוצאותיהם להתמודדות בבחירות המקדימות, אולם תקרת ההוצאות המותרות למועמדים אשר תמומן מאוצר המדינה תהיה נמוכה בכשליש מהתקרה הקבועה כיום בחוק המפלגות. מועמדים אלה לא יהיו רשאים לקבל תרומות, הלוואות או ערבויות כלשהן למימון הוצאות התמודדותם בבחירות המקדימות. אושר ב-1 בינואר 2018. חוק יסוד: ירושלים בירת ישראל (תיקון מס' 2) - אמסלם נמנה עם יוזמי התיקון לחוק הקובע כי כל שינוי בשטח או במעמד הבירה יחייב רוב של 80 ח"כים (אך סעיף זה ניתן לשינוי ברוב של 61 חברי כנסת). אושר ב-2 בינואר 2018. אמסלם עתר לבג"ץ פעמים אחדות, ובכולן נדחתה עתירתו: בתפקידו כשר הדיגיטל הלאומי עתר להורות על מינוי מנהל קבוע לרשות החברות הממשלתיות, אף שנציב שירות המדינה הורה להקפיא את פעילות ועדת האיתור בתקופת בחירות. ביוני 2021 עתירתו נדחתה על הסף. עתר בדרישה להורות לשר הביטחון, בני גנץ, לחתום על כתב מינוי של בועז לוי למנכ"ל התעשייה האווירית לישראל. בדצמבר 2021 נדחתה העתירה בנימוק שלאמסלם אין זכות עמידה. בעקבות הדחייה תקף אמסלם את השופט דוד מינץ באומרו: "בא לי שופט הזוי ... עלק שופט. אם לא שתה לפני שכתב איזה בקבוק ויסקי אל תקרא לי דודי. לא מתבייש". לאחר שיו"ר הכנסת, מיקי לוי, גינה את דבריו אלה של אמסלם, השיב לו אמסלם: "אתה עבד נרצע, אתה שוטה הכפר, אתה אסקופה נדרסת של לפיד, הוא כתב לך את הנאום. אתה בושה וכלימה לכנסת, מגלומן, מנהיג צפון קוריאה". אמסלם הגיש בקשה לדיון נוסף בעתירתו, ובקשתו נדחתה. עתר בדרישה להורות ליועץ המשפטי לממשלה, אביחי מנדלבליט, לבוא וליתן טעם מדוע לא יורה מתוקף סמכותו על פתיחת חקירה פלילית והעמדתו לדין של חבר הכנסת אביר קארה, בחשד לעבירות של זיוף בכוונה לקבלת דבר במרמה בנסיבות מחמירות, ומרמה והפרת אמונים. בינואר 2022 עתירתו נדחתה על הסף. עתר בדרישה לפתוח בחקירה פלילית נגד השר זאב אלקין ולהפסיק את כהונתו כשר הבינוי והשיכון, השר לירושלים ומורשת והשר המקשר בין הממשלה לבין הכנסת, בנימוק שאלקין מצוי בניגוד עניינים, על רקע קבלת כספים מגורמים שונים בזמן שהיה מועמד לראשות עיריית ירושלים. בפברואר 2022 עתירתו נדחתה על הסף. בעקבות פסק הדין תקף את השופטת יעל וילנר ואת בית המשפט העליון, ובין השאר אמר: "בושה וחרפה, עאלק בית משפט עליון, אתם עוד בית המשפט העליון, איך אתם מדברים? אחרי שאמרתי על השופט ששתה, אני מציע לכל הצופים שהם יחליטו מה שווה הגברת וילנר. בושה וחרפה לעם ישראל". נשיאת בית המשפט העליון, אסתר חיות, הגיבה לדבריו אלה במכתב גלוי המופנה אליו. בתקופת כהונתו כשר בממשלת ישראל השלושים ושבע, וכתמונת ראי לעתירות בנוגע לגיוס חרדים, עתר אמסלם כנגד שר הביטחון בדרישה שערביי ישראל יגוייסו לצה"ל. ב-6 ביוני 2024 נדחתה עתירתו על הסף, מפני ”שאין מקום לכך ששר יגיש עתירה לבית משפט זה כתחליף להתנעתו של תהליך קבלת ההחלטות ברשות המבצעת” (בג"ץ 4137/24 השר דוד אמסלם נ' שר הביטחון ואחרים, ניתן ב־6 ביוני 2024). בנוסף הצטרף, יחד עם חבר הכנסת משה ארבל, לעתירת הרב דוד אוחיון מוועד רבני העיר נגד הרפורמה במערך הכשרות, שאושרה בכנסת כחלק מ"חוק ההסדרים", ובמסגרתה שוק הכשרות ייפתח לתחרות ותאגידי כשרות שיעמדו בקריטריונים ההלכתיים שתקבע הרבנות הראשית יוכלו להעניק תעודות כשרות עתירה זו עדיין מתבררת. בינואר 2020, עת שימש כשר התקשורת, הגיש אמסלם תביעת דיבה נגד השרה לשעבר לימור לבנת בטענה שהיא הכפישה אותו כמי שלכאורה ניסה לשדל אותה לבצע מינויים פוליטיים[דרושה הבהרה] בינואר 2022 הגיש תביעת דיבה נגד גופי תקשורת ואנשי תקשורת, לאחר שלדבריו ייחסו לו ציטוטים שאינם נכונים. הנתבעים: TheMarker והמו"ל עמוס שוקן והכתב רותם שטרקמן, חדשות 12, המנכ"ל אבי וייס, עורך "אולפן שישי" רון ירון והמגיש דני קושמרו, וכן עו"ד משה גורלי והעיתון "כלכליסט", רונן צור, עו"ד קובי סודרי, אמיר השכל וג'ודי שלום ניר מוזס.[דרושה הבהרה] הדס קליין הגישה תביעת דיבה נגד אמסלם, לאחר שאמר בריאיון שהיא שיבשה הליכי חקירה. התביעה הסתיימה בפשרה שבה הצהיר אמסלם הוא "לא התכוון לכך שגב' קליין שיבשה הליכים" וכי "לא ראה מקום להתנצל על דבריו, אך ככל שדבריו בקשר לגב' קליין בראיון האמור הובנו אחרת, הוא מצר על עוגמת הנפש שנגרמה לגב' קליין כתוצאה מכך". לאחר שאתר "וואלה" ציין שאמסלם התנצל בפני קליין, תבע אמסלם את האתר, והתביעה הסתיימה בפשרה לפיה חברת וואלה! תקשורת תעביר תרומה בסך 8,000 ש"ח לעמותת שלוה ותפרסם הבהרה לפיה "אמסלם לא התנצל בפני הגב' קליין אלא הצר על כך שנגרמה לגב' קליין עוגמת נפש". דודי אמסלם, באתר הכנסת דודי אמסלם, ברשת החברתית פייסבוק דודי אמסלם, ברשת החברתית אקס (טוויטר) דודי אמסלם, ברשת החברתית אינסטגרם דודי אמסלם, באתר כנסת פתוחה דודי אמסלם, באתר ערוץ הכנסת אריאל שנבל, מקור ראשון, האצבע שלו קובעת: ריאיון עם דוד אמסלם, באתר nrg‏, 15 במאי 2015 כרמית ספיר ויץ, ‏ח"כ דודי אמסלם: "מכבד את רה"מ אבל הליכוד זה לא חסידות", באתר מעריב אונליין, 24 בדצמבר 2016 שירית אביטן כהן, ‏"הכול אצלי אישי, גם את הפוליטיקה אני לוקח אישית", בעיתון מקור ראשון, 12 בינואר 2018 עדי רובינשטיין, "הליכוד זה לא חסידות, וביבי הוא לא אדמו"ר. אבל נאמנות היא מעל הכל", באתר ישראל היום, 3 בינואר 2019 עמיר קורץ, "דודי התבלבל בין מותר ואסור. עזר גם למי שלא צריך", באתר כלכליסט, 27 במאי 2020 דניאל רוט-אבנרי, "אני משתגע לאיזו נקודת שפל הגענו. אף פעם לא הייתה כאן התנהלות כזאת, לא בתקופת בן-גוריון ולא בתקופת פרס", באתר ישראל היום, 1 ביולי 2021 סמי פרץ, מה עשה אמסלם כמחוקק, באתר הארץ, 24 בנובמבר 2021 נוה דרומי, ‏פה גדול, באתר ‏מאקו‏, 3 בפברואר 2022 אנה ברסקי, ‏סוף למשבר: אלו התפקידים החדשים של דודי אמסלם, באתר מעריב אונליין, 7 בפברואר 2023 ערוץ הכנסת - חיידק פוליטי עם דוד אמסלם, 13.6.15, סרטון באתר יוטיוב (מדקה 18:20) ערוץ הכנסת - חיידק פוליטי עם דוד אמסלם, 13.6.15, סרטון באתר יוטיוב (מדקה 23:25) * לי נעים, ‏כך הסתיים שירות המילואים של השר דודי אמסלם בשריון, באתר ‏מאקו‏, 22 ביולי 2023 * לי נעים, התחקיר מאשר: אמסלם הודח מפיקוד, הפרות משמעת ויחסי-אנוש גרועים, באתר mako‏, 28 ביולי 2023 * לי נעים, המפקדים מהמילואים עונים לשר, באתר N12‏, 18 באוגוסט 2023 חברי הכנסת ה-24: ח"כ דוד אמסלם, באתר הכנסת ערוץ הכנסת - חיידק פוליטי עם דוד אמסלם, 13.6.15, סרטון באתר יוטיוב (מדקה 24:22) כתבי "הארץ", הפנים החדשות בכנסת: עיתונאים, ראשי ערים ומועצות ועורכי דין, באתר הארץ, 19 במרץ 2015 דפנה ליאל, כתבת כנסת, ‏איך הפך ח"כ אמסלם לאויב המשטרה?, באתר ‏מאקו‏, 10 בנובמבר 2017 ציפי מלכוב, דודי אמסלם: "הגיע הזמן לראש עירייה מזרחי", ‏15.09.13 (ארכיון) אפרת וייס ודיאנה בחור, פעילי הליכוד הירושלמים שוחררו למעצר בית, באתר ynet, 4 במרץ 2003 המשטרה ממליצה להעמיד לדין את "החבורה הירושלמית" בליכוד, באתר ערוץ 7, 26 במרץ 2003 ערוץ הכנסת - דוד אמסלם: לא אגיע למליאה עד שיימצא הכסף להעלות את בני הפלשמורה, ‏13 בפברואר 2016 (מדקה 13:22) ריאיון עם ח״כ דודי אמסלם לתכנית ׳לפני החדשות׳ אודות העלייה מאתיופיה, רשת, ‏3 באפריל 2016 הבאתם לישראל של אחרוני בני קהילות הממתינים באדיס אבבה ובגונדר, החלטה מספר 716 של ממשלת ישראל, משנת 2015, באתר של משרד ראש הממשלה, מיום 15.11.2015 נמשך המשא ומתן על כניסת ליברמן לממשלה, באתר ערוץ 20, 19 במאי 2016 מורן אזולאי, כחלון מזהיר מסדקים בקואליציה: "בלתי אפשרי לתפקד כך", באתר ynet, 30 במרץ 2016 הצעת חוק סדר הדין הפלילי (תיקון מס' 81) (הוראות לעניין המלצה של רשות חוקרת), התשע"ח-2017, באתר הכנסת דפנה ליאל, ‏איך הפך ח"כ אמסלם לאויב המשטרה?, באתר ‏מאקו‏, 10 בנובמבר 2017 יקי אדמקר‏, יו"ר הקואליציה החדש: ח"כ דוד אמסלם יחליף את דוד ביטן, באתר וואלה, 20 בדצמבר 2017 יואב רבינוביץ, הכתבה בידיעות אחרונות, באתר טוויטר, ‏13 ביוני 2020 חיים לוינסון, בית הדין של הליכוד דחה את העתירה להדחת ח"כ השכל: הועמדה מול כיתת יורים, באתר הארץ, 8 בינואר 2018 צבי זרחיה, נתניהו מינה את ח"כ דודי אמסלם לשר התקשורת, באתר כלכליסט, 1 ביולי 2019 יניר קוזין, ‏"יוצא לקרב על טיהור שמי": שר התקשורת איוב קרא הודיע על התפטרותו, באתר מעריב אונליין, 24 ביוני 2019 נתי טוקר, שר התקשורת ויתר ל-HOT על מיליארד שקל - והוא עוד מתגאה בזה, באתר TheMarker‏, 28 ביולי 2019 ליאור גוטמן, דודי אמסלם מונה לשר המקשר לכנסת; יהיה אחראי על חברת החשמל ומערך הסייבר, באתר כלכליסט, 15 במאי 2020 במסווה של מאבק למען ייצוג מגוון: אמסלם מנסה לפרק את נבחרת הדירקטורים, באתר שקוף, ‏2021-01-13 ראו דוגמה בפרק "עתירות לבג"ץ" יהודה שלזינגר, המאוכזב הראשון של הליכוד: לאמסלם יוצע תיק "בסדר גודל של משרד התחבורה", באתר ישראל היום, 25 בדצמבר 2022 ח"כ דודי אמסלם: אהיה חבר כנסת מהמניין כפי שהתחייבתי מראש, באתר ערוץ 7, 27 בדצמבר 2022 אנה ברסקי, ‏צעד בדרך לשילובו בממשלה? זהו התפקיד החדש של דודי אמסלם, באתר מעריב אונליין, 31 בינואר 2023 שבי גטניו, שקוף, בוועדת חוץ ובטחון מסרבים להגיב האם קיימו דיונים על מוכנות צה״ל והעורף, באתר "המקום הכי חם בגיהנום", 10 באוקטובר 2023 אמסלם התפטר מהכנסת במסגרת החוק הנורבגי, הח"כ החדש - אביחי בוארון, באתר ynet, 29 במרץ 2023 אורן דורי, ‏שיחת הנזיפה והיועץ שגויס: מאחורי המאבק בין מנהלת רשות החברות לשר אמסלם, באתר גלובס, 18 ביוני 2023; מיכל רוזנבוים: "אני קמה כל בוקר לשדה קרב אבל אעמוד כחומה בצורה על עמדותי" - Forbes Israel, באתר Forbes Israel, ‏21 בספטמבר 2023 יובל שדה, בלעדיאמסלם לנציב שירות המדינה: "לבחון את המשך כהונת מיכל רוזנבוים ברשות החברות", באתר כלכליסט, 3 ביולי 2023; צבי זרחיה, אמסלם לנציב שירות המדינה: "מבקש את הפסקת כהונתה של רוזנבוים לאלתר", באתר כלכליסט, 6 באוגוסט 2023 שיטת מינויי הבכירים של אמסלם: "מגיש אנשים שאני מכיר מהחבר'ה", באתר ynet, 13 באוגוסט 2023 יובל שדה, אמסלם הורה להקפיא את כל מכרזי כוח האדם וההתקשרויות ברשות החברות, באתר כלכליסט, 25 ביוני 2023; יובל שדה, קרב אמסלם-רוזנבוים גולש להתנגשות בזירה חדשה, באתר כלכליסט, 11 ביולי 2023 גד ליאור, דודי אמסלם למנהלת רשות החברות: "אל תפני אלי יותר. עושה פוטש", באתר ynet, 6 ביולי 2023 ביני אשכנזי‏, בזמן מלחמה: אמסלם חוסם את רשות החברות הממשלתיות מהצגת נתונים קריטיים לאוצר, באתר וואלה, 12 באוקטובר 2023 ביני אשכנזי‏, בזמן מלחמה: דודי אמסלם מתעסק במינוי מקורבים לדואר ישראל, באתר וואלה, 24 באוקטובר 2023 צבי זרחיה, אמסלם לא מרפה: אוסר על רוזנבוים להיכנס למשרדי הרשות - למעט לצורכי חפיפה, באתר כלכליסט, 3 בינואר 2024 טובה צימוקי, מבקר המדינה נגד אמסלם: יש למשוך שני מיליארד שקל מהחברות הממשלתיות, באתר ynet, 9 בנובמבר 2023 יובל שדה, אמסלם מחליף את נציגי האוצר בדירקטוריונים של החברות הממשלתיות במינויים שלו, באתר כלכליסט, 18 באפריל 2024 בג"ץ 5474/23 חברת דואר ישראל בע"מ ואחרים נ' שר התקשורת ואחרים, ניתן ב־7 במרץ 2024 חזקי ברוך, סגרתי מעגל, זו צוואתה של רוזי ז"ל, באתר ערוץ 7, 21 ביוני 2017 מאסטר שף, ‏דודי אמסלם הוא הזוכה בספיישל ה-VIP של מאסטר שף, באתר ‏מאקו‏, 7 בפברואר 2022 חוק סדר הדין הפלילי (תיקון מס' 81'), התשע"ח-2018 דבר ראשון, ‏אחרי 53 שעות דיון: חוק ההמלצות אושר בקריאה שנייה ושלישית, באתר דבר העובדים בארץ ישראל, 28 בדצמבר 2017 חוק המפלגות (תיקון מס' 24), התשע"ח 2018 חוק מימון הפריימריז אושר סופית אתר הכנסת, 1 בינואר 2018 חוק יסוד: ירושלים בירת ישראל (תיקון מס' 2) זאב קם, חוק ירושלים אושר בכנסת: "התשובה להצבעת האו"ם", באתר כאן – תאגיד השידור הישראלי, 2 בינואר 2018 בג"ץ 1866/21 דוד אמסלם – חבר הכנסת ושר הדיגיטל הלאומי נ' היועץ המשפטי לממשלה ואחרים, ניתן ב־15 ביוני 2021 בג"ץ 8876/21 חבר הכנסת דוד אמסלם נ' שר הביטחון, סגן ראש הממשלה ואחרים, ניתן ב־28 בדצמבר 2021 מורן אזולאי, אמסלם נגד שופט העליון מינץ: "אם לא שתה ויסקי לפני כן, אל תקראו לי דודי", באתר ynet, 29 בדצמבר 2021 יקי אדמקר‏, יו"ר הכנסת ביקר את ח"כ אמסלם, שכינה אותו בתגובה: "שוטה הכפר, בושה וכלימה לכנסת", באתר וואלה, 3 בינואר 2022 דנג"ץ 38/22 חבר הכנסת דוד אמסלם נ' שר הביטחון ואחרים, ניתן ב־15 בפברואר 2022 בג"ץ 7542/21 דוד אמסלם נ' היועץ המשפטי לממשלה, ניתן ב־26 בינואר 2022 בג"ץ 7544/21 ח"כ דוד אמסלם נ' ראש הממשלה ואחרים, ניתן ב־15 בפברואר 2022 "לא סובלת את האמסלמים, מה היא שתתה?!" דודי אמסלם התפוצץ על שופטי העליון, באתר מעריב אונליין, 16 בפברואר 2022 טובה צימוקי, נשיאת העליון במכתב חריג לאמסלם: "אני לא סובלת אמסלמים? הכי רחוק מהאמת", באתר ynet, 17 בפברואר 2022 אמיר אטינגר, אוריאל בארי, ‏אחרי האישור: הרבנים עתרו לבג"ץ נגד רפורמת הכשרות, באתר "סרוגים", 7 בנובמבר 2021; בג"ץ 7498/21 הרב דוד אוחיון - ועד רבני העיר ואחרים נ' ממשלת ישראל ואחרים, ניתן ב־23 בדצמבר 2021 אבישי גרינצייג, ‏דוד אמסלם הגיש תביעת דיבה נגד לימור לבנת: הכפישה אותי, באתר גלובס, 8 בינואר 2020 אנה ברסקי, ‏מימש את האיום: הצעד הדרמטי של ח"כ אמסלם נגד התקשורת, באתר מעריב אונליין, 3 בינואר 2022 עמיר קורץ, למה דודי אמסלם מתכוון כשהוא אומר "אני מצר", באתר כלכליסט, 31 במאי 2020 אורן פרסיקו, בהיבט הצר, באתר העין השביעית, 9 באוקטובר 2021